С. Иванова нырысетӥзэ печатлаське 17 арескын «Советской Удмуртия» газетын, со вал «Комсомол сярысь частушкаос». Ида (озьы нимазы сое гуртазы) туж тунсыкъяське вал частушкаосын. Миша выныныз но Матӥ сузэреныз ӵош такмакъёс гожъяса лэзьылӥзы ижкарысь УдНИИ-е. Соос али но возисько институтлэн архиваз. Удмурт кырӟан ик вуттӥз, шуыны луоз, Степанида Ивановаез лирика удысэ.